als_Latn dik_Latn sag_Latn
Pacolli flet për mundësinë e bashkëpunimit me koalicionin PAN
Pamundësia e krijimit të qeverisë nga ana e koalicionit PAN e kanë shtyre këtë të fundit qe të kërkoj vota edhe në kampet tjera politike.
Cak i PAN-it, sipas njohësve të çështjeve politike do të jenë pikërisht deputetët e AKR-së.
AKR e cila në zgjedhjet nacionale të 11 qershorit ka konkurruar bashkë me LDK-në thuhet të ketë siguruar rreth 4 mandate në Kuvendin e Kosovës.
I kontaktuar nga ‘Indeksonline’, presidenti i këtij subjekti, Behgjet Pacolli ka thënë se për sa kohë qe nuk ka certifikim të rezultateve nuk ka pse të deklarohet, nëse do të bashkëpunonte me koalicionin PAN.
“Pa u certifiku zgjedhjet nuk kem çka flasim. Kur të certifikohen zgjedhjet, atëherë mund të flasim. Sot nuk mund të them asgjë”, ka thënë Pacolli.
Koalicioni parazgjedhor i përbërë nga PDK-AAK-NISMA do të ketë rreth 39 deputetë në legjislaturën e VI të Kuvendin e Kosovës. Sipas eksponentëve të këtij koalicioni, PAN tashme ka siguruar votat e pakicave, por të cilat janë të pamjaftueshme për të arritur shumicën e nevojshme për të votuar qeverinë.
Në anën tjetër, Vetëvendosje dhe Lidhja Demokratike e Kosovës, kanë mohuar çdo mundësi bashkëpunimin me PDK-në.
als_Latn als_Latn als_Latn als_Latn als_Latn als_Latn als_Latn als_Latn